tomron87/hebrew-wikipedia-sentences-corpus huggingface dataset:
בסופו של דבר סיימה במקום השלישי והודחה מהמפעל.
ב-9 בינואר 2012, לאחר תקופה של מתיחות בין המאמן, דרור קשטן, לבעלים, אלי טביב, הוחלט על הפסקת עבודתו של קשטן במועדון.
ב-11 בינואר מונה ניצן שירזי כמאמנה החדש של הפועל תל אביב יחד עם עוזרו החדש שביט אלימלך, שוער הפועל תל אביב בעבר.
על אף החיכוכים לאורך העונה הצליחה הקבוצה לסיים את הליגה במקום השני, וב-15 במאי 2012 זכתה בגביע המדינה לאחר ניצחון 2–1 על מכבי חיפה במשחק הגמר, משער בדקה ה-92 של נוסא איגיבור, וזכתה בפעם השלישית ברציפות בגביע.
הייתה זו הפעם השנייה מאז שנות ה-30 שהקבוצה זוכה בגביע 3 פעמים ברציפות, והיא הקבוצה הישראלית היחידה שהגיעה להישג זה.
ככל שהתקדמה העונה, החריפה מחאת האוהדים נגד טביב, והפכה לקונצנזוס בקרב כלל האוהדים עם התפטרותם של כל חברי ההנהלה הבכירה של המועדון.
האוהדים הפגינו כנגד טביב בכל הזדמנות אפשרית והצהירו שלא יפסיקו עד שטביב יעזוב את המועדון.
ב-21 באפריל 2012 הכריז טביב כי הוא מעמיד את הקבוצה למכירה.
תקופת חיים רמון ועמותת האוהדים (2012–2015)
ב-4 ביולי 2012 הכריז חיים רמון במסיבת עיתונאים כי קיבל מטביב ייפוי כוח בלתי חוזר למכירת המועדון, כך שהפך באופן בלתי פורמלי לבעלים של המועדון.
ב-17 ביולי 2012 הושקה עמותת האוהדים של הפועל תל אביב, שהצהירה כי תפעל בשיתוף פעולה מלא עם חיים רמון במטרה לרכוש עד כ-50% מהמועדון שיעברו לשליטת האוהדים.
ב-19 ביולי 2012 אישר בית הדין העליון של ההתאחדות לכדורגל את העברת זכויות הניהול בהפועל תל אביב לידי חיים רמון.
בהמשך העונה הועברו 20% מהבעלות לידי עמותת האוהדים, ובמקביל נרכשו 30% על ידי אנשי עסקים נוספים.
במהלך הקיץ הצטרפו לקבוצה שחקנים רבים, ובהם גילי ורמוט, שחזר לקבוצה אחרי שנה באירופה.
גם בעונת העפילה הפועל תל אביב לשלב הבתים של הליגה האירופית, והוגרלה לבית הכולל את אתלטיקו מדריד, ויקטוריה פלזן ואקדמיקה דה קוימברה (מולה ערכה הפועל תל אביב בפורטוגל את משחקה ה-100 במפעלים האירופאים).
בשלב הבתים השיגה הפועל 4 נקודות, סיימה במקום האחרון בבית והודחה מהמפעל.
ב-27 בספטמבר 2012 עבר ניצן שירזי לתפקיד המנהל המקצועי של המועדון, ויוסי אבוקסיס החליפו בתפקיד המאמן הראשי.
לאחר מכן מונה אסי דומב לתפקיד עוזר המאמן.
ב-16 בפברואר 2013 פוטר אבוקסיס מתפקידו, לאחר רצף של חמישה משחקים ללא ניצחון, ובמקומו מונה פרדי דוד.
בגביע המדינה הודחה הקבוצה בשלב רבע הגמר, לאחר הפסד 0–1 להפועל ראשון לציון מהליגה הלאומית.
היה זה הפסדה הראשון של הקבוצה בגביע מאז שנת 2005, כאשר לאורך תקופה זו הגיעה 6 פעמים למעמד הגמר, זכתה בחמישה גביעים, והודחה רק פעמיים בבעיטות הכרעה.
בליגה סיימה הקבוצה את עונת 2012/2013 במקום השלישי, ובתום העונה סיים פרדי דוד את תפקידו.
לקראת עונת 2013/2014 מונה רן בן שמעון למאמן הקבוצה, והחליף את מרבית שחקני הסגל בשחקנים חדשים.
במוקדמות הליגה האירופית הודחה הקבוצה על ידי פאנדורי הרומנית, ובגביע המדינה הודחה בסיבוב ח' על ידי הפועל חיפה.
בליגה סיימה הקבוצה במקום הרביעי, והבטיחה את השתתפותה בליגה האירופית בעונה הבאה הודות לזכייתה של עירוני קריית שמונה, שסיימה במקום השלישי, בגביע המדינה.
שחקן הקבוצה, עומר דמארי, כבש בעונה זו 26 שערי ליגה, ושבר את שיאו של איתי שכטר כשחקן הפועל תל אביב שכבש הכי הרבה שערים בעונה אחת.
לקראת עונת 2014/2015 מונה אייל ברקוביץ' לתפקיד המנג'ר במועדון, ושחקן העבר של הקבוצה, אסי דומב, ששימש בעונות האחרונות כעוזר מאמן, החליף את רן בן שמעון בעמדת המאמן הראשי.
מהליגה האירופית הודחה הקבוצה כבר בסיבוב המוקדמות השני על ידי אסטנה הקזחית.
ב-20 בינואר 2015 התפטר ברקוביץ' מתפקידו, וארבעה ימים לאחר מכן פוטר דומב והוחלף באלי כהן, שאימן את הקבוצה בעבר.
במשחק הראשון לאחר מינויו של כהן הודחה הקבוצה מגביע המדינה, לאחר שהפסידה בשמינית הגמר להפועל כפר סבא מהליגה הלאומית.
בליגה לא הצליחה הקבוצה להעפיל לפלייאוף העליון, לראשונה מזה שבע שנים, וסיימה את העונה במקום השמיני בטבלה.
לקראת עונת 2015/2016 רכש אמיר גרוס כבירי 30% ממניות הקבוצה, וב-1 ביולי 2015 אישרה ההתאחדות לכדורגל את העברת זכויות הניהול של המועדון מחיים רמון לכבירי.
ססאר מנדיונדו הספרדי מונה למאמן הקבוצה, ולעוזרו מונה ואליד באדיר, קפטן הקבוצה בעבר.
לאחר שני מחזורי ליגה בלבד פוטר מנדיונדו, ובמקומו מונה באדיר למאמן הזמני של הקבוצה.
ב-5 בנובמבר 2015 מונה גיא לוי למאמן הקבוצה.
ב-10 בינואר 2016 חזר אלי גוטמן למועדון, ומונה למנג'ר.
תשעה ימים לאחר מכן פוטר גיא לוי מתפקידו, וגוטמן החל לשמש כמאמן הקבוצה בפועל.
בגביע המדינה הודחה הקבוצה בפעם השנייה ברציפות על ידי הפועל כפר סבא בשמינית הגמר, ובליגה סיימה הקבוצה את העונה במקום התשיעי.
לקראת עונת 2016/2017 סיכמה הקבוצה על מעברה הזמני לאצטדיון המושבה בפתח תקווה, עקב עבודות שיפוצים באצטדיון בלומפילד.
ב-20 בספטמבר 2016 מונה גיא לוזון לקדנציה שנייה כמאמן הקבוצה, ואילו גוטמן חזר לשמש כמנהל מקצועי.
בעקבות כך סיים באדיר את תפקידו בקבוצה, ואופיר חיים מונה לעוזר המאמן.
ב-6 בדצמבר 2016 הגישה הקבוצה בקשה להקפאת הליכים, בה נטען כי היא חייבת לנושים כ-100 מיליוני שקלים.
ב-4 בינואר 2017 אישר בית המשפט את פירוק החברה שהחזיקה בקבוצה, לה הופחתו תשע נקודות ממאזנה בטבלת ליגת העל.
לאחר פירוק הקבוצה היא נמכרה לקבוצת רכישה שהורכבה מהאחים איציק ושרון ניסנוב, זאב גרינברג, מאיר תושב ואחיינו בועז תושב.
ב-12 בינואר התפטר לוזון מתפקידו, ובמקומו מונה מנחם קורצקי למאמן הקבוצה, ולעוזרו מונה שחקן הקבוצה בעבר, יגאל אנטבי.
בסיום העונה ירדה הקבוצה לליגה הלאומית בפעם השנייה בתולדותיה אחרי 28 עונות, לאחר שלא הצליחה לסגור את פער 9 הנקודות שהורדו לה, וסיימה במקום האחרון בטבלה.
ב-16 במאי 2017 פוטר קורצקי מתפקידו, וב-25 במאי מונה מוטי איוניר למאמן הקבוצה.
הקבוצה פתחה את עונת 2017/2018 עם חמישה ניצחונות רצופים בליגה הלאומית ללא שער חובה, אך לאחר מכן רשמה שלושה משחקים ללא ניצחון והודחה בחצי גמר גביע הטוטו, וב-26 באוקטובר 2017 פוטר איוניר מתפקידו, ובמקומו מונה קובי רפואה למאמן הקבוצה.
בגביע המדינה הודחה הקבוצה בסיבוב ח', לאחר שהפסידה בבעיטות הכרעה למכבי חיפה מליגת העל, אחרי 1–1 בתום 120 דקות.
ב-16 באפריל 2018 הבטיחה הקבוצה את העפלתה בחזרה לליגת העל, שישה מחזורים לפני סיום העונה, לאחר ניצחון 3–0 על מכבי אחי נצרת, וסיימה את העונה במקום הראשון בטבלה.
בתחילת עונת 2018/2019 מיעטה הקבוצה לכבוש שערים, ובעשרת המחזורים הראשונים השיגה ניצחון אחד בלבד וצברה תשע נקודות.
בעקבות כך פוטר רפואה מתפקידו ב-25 בנובמבר 2018, ולמחרת מונה אופיר חיים למאמן הקבוצה.
תחת חיים ירדה הקבוצה למקום האחרון בטבלה, וב-6 בינואר 2019 הוא פוטר מתפקידו ורפואה שב לאמן את הקבוצה.
בגביע המדינה הודחה הקבוצה על ידי הפועל חדרה בשמינית הגמר, ובליגה סיימה את העונה במקום השמיני בפלייאוף התחתון.
בתום העונה פוטר רפואה לאחר חילוקי דעות עם הנהלת הקבוצה, ובמקומו מונה ניסו אביטן.
לקראת עונת 2019/2020 חזרה הקבוצה לאצטדיון בלומפילד לאחר שלוש שנים שבהן שיחקה באצטדיון המושבה עקב שיפוץ מגרשה הביתי.
ב-5 בנובמבר 2019 פוטר אביטן מתפקידו לאחר שהשיג ניצחון אחד בלבד בכל המסגרות מאז פתיחת העונה, ובמקומו מונה ניר קלינגר למאמן הקבוצה.
משה סיני, קפטן ומאמן הקבוצה בעבר, מונה לנציג הבעלים במועדון.
תחת הדרכתו של קלינגר העפילה הקבוצה לפלייאוף העליון לראשונה מזה שש שנים, וסיימה את העונה במקום החמישי.
כמו כן, לראשונה מזה שמונה שנים העפילה הקבוצה לחצי גמר גביע המדינה, בו הפסידה 0–2 למכבי פתח תקווה מהליגה הלאומית.
לקראת עונת 2020/2021 מונה שחקן העבר של הקבוצה סלים טועמה לעוזר המאמן, ועומרי אלטמן מונה לקפטן הקבוצה במקום אוראל דגני שעבר לבית"ר ירושלים.
ב-8 בנובמבר 2020 מונתה אודליה פרידמן למנכ"לית המועדון.
ב-7 בדצמבר 2020 פוטר סיני מתפקידו כמנהל המקצועי של המועדון.
ב-11 באפריל 2021 סיכמה קבוצת ניסנוב עם איש העסקים שי שצברג על הצטרפות שצברג לבעלות על המועדון, על ידי רכישת 25 אחוזי הבעלות שברשות זאב גרינברג, בערבות אישית של מאיר תושב, אך העסקה לא יצאה אל הפועל.
את העונה סיימה הקבוצה במקום ה-11, אולם לראשונה מזה תשע שנים העפילה לגמר גביע המדינה, ובו הפסידה 1–2 למכבי תל אביב.
ב-19 בדצמבר 2021 פוטר קלינגר מתפקידו כמאמן הקבוצה לאחר רצף של שבעה משחקים ללא ניצחון והדחה מגביע המדינה, ובמקומו מונה קובי רפואה בפעם השלישית למאמן הקבוצה.
יום לאחר מכן מונה שחקן העבר עומר בוקסנבוים למנהל המקצועי בהפועל תל אביב לאחר שהועלה ממחלקת הנוער.
את עונת 2021/2022 סיימה הקבוצה במקום החמישי.
ב-18 בספטמבר 2022, מעט לאחר פתיחת העונה פוטר רפואה מתפקידו לאחר חוסר הצלחה של הקבוצה.
יום לאחר מכן מונה סלובודאן דראפיץ' למאמן הקבוצה.
ב-21 באוקטובר 2022, ולאחר כשנתיים בתפקיד מנכ"לית המועדון, הודיעה פרידמן על עזיבתה.
ברקע דווח כי הניסנובים במשא ומתן למכירת המועדון לקבוצת רוכשים אמריקאית, שבראשה עומד דייוויד מינצברג, כאשר הרכישה צפויה להסתיים בסוף עונת 2022/2023.
גם לאחר מינויו של דראפיץ' הקבוצה לא הצליחה לצבור נקודות, וב-10 בינואר 2023 התפטר דראפיץ' מתפקידו לאחר התבוסה הגדולה בתולדות המועדון – 0–6 להפועל באר שבע.
באותה עת התפטר גם בוקסנבוים מתפקידו כמנהל המקצועי ועזב את המועדון.
יום לאחר מכן ב-11 בינואר 2023, מונה חיים סילבס למאמן הקבוצה עד לסוף העונה.
במהלך העונה סיימה קבוצת הרוכשים האמריקאית את תהליך הרכישה של המועדון.
את העונה סיימה הקבוצה במקום העשירי לאחר שהסתבכה במאבקי הירידה, והצליחה להבטיח את הישארותה לאחר משחק בו סיימה בתיקו 2-2 מול עירוני קריית שמונה.
סילבס לא המשיך לעונה נוספת.
לקראת עונת 2023/2024, ב-4 ביוני 2023, מונה המאמן היווני-אוסטרלי מייקל ואלקאניס למשרת המאמן הראשי של המועדון.
וחן סול מונה למנהל המקצועי.
עם תחילת מלחמת חרבות ברזל, עזב ואלקאניס ומונה במקומו עוזרו בורחה לאמה אך לאחר כמה מחזורים פוטר ויוסי אבוקסיס מונה למאמן הקבוצה.
לקראת המחזורים האחרונים בעונה זו פוטר אבוקסיס וכן המנהל המקצועי חן סול התפטר, וסלים טועמה החליף אותו עד סיום העונה.
בסופה של עונה זו ירדה הקבוצה לליגה הלאומית בפעם השלישית בתולדותיה.
ביולי 2024 רכש המיליארדר אדמונד מ' ספרא את הפועל תל אביב מידי קבוצת המשקיעים האמריקאית שסיימה את דרכה בקבוצה אחרי שנה אחת כמו כן קנה ספרא את חלקם היחסי של הבעלים הקודמים זאב גרינברג, מאיר תושב ואחיינו בועז תושב, ורכש למעשה 100% מהקבוצה כבעלים יחיד.
ביוני 2024 מונה מסאי דגו למאמן הפועל תל אביב לשנתיים, לאחר שנקבע שיהיה הסמכות המקצועית הראשונה בקבוצה ללא מנהל מקצועי.
בתחילת דצמבר פוטר דגו מתפקידו ובמקומו מונה אליניב ברדה.
בסיום העונה שבה הקבוצה לליגת העל לאחר עונה אחת, בסיימה את העונה במקום הראשון בטבלת הליגה הלאומית.
בגביע הטוטו 2026\2025 בליגת העל סיימה במקום ה - 2 וכסגנית הזוכה.
סמל תנועת הפועל נבחר ב-15 במאי 1926, בצריף של הנוער העובד ברחוב קינג ג'ורג' בתל אביב (בשטח בו שוכן כיום גן מאיר), עת נערך במקום כינוס מועצת הייסוד להקמת התאגדות הפועל והוחלט על חידוש פעולתו של מועדון הפועל תל אביב.
ב-1950 התעוררה מחלוקת בין קבוצות "הפועל" השונות באשר לזכות השימוש בצבע האדום.
בסופו של דבר הוחלט כי המועדון הגדול יותר, הפועל תל אביב, ימשיך להשתמש בצבע האדום, בעוד הפועל פתח תקווה אימצה את הצבע הכחול.
הפועל חיפה החלה להשתמש במדים כחולים או לבנים, אך חזרה לצבע האדום 20 שנה מאוחר יותר.
הצבע המשני בו משתמשת הקבוצה על הרקע האדום הוא הצבע הלבן, אם כי מלבד תלבושת לבנה למשחקי החוץ משתמש המועדון גם בסט ביגוד שחור.
בעבר שיחקה הקבוצה לעיתים גם בתלבושת כחולה (לאחרונה בשנות ה-90) ובתלבושת אפורה.
לאחר מכירת הקבוצה ב-1997 נוסף לסמל הקבוצה סמליל חברת "כתר" שבבעלותו של סמי סגול, צעד שעורר מחאות בקרב האוהדים, ורבים מהם המשיכו להשתמש בסמל הישן.
לאחר העברת הבעלות על הקבוצה לידיו של מוני הראל בשנת 2008, נבחר סמל חדש בהצבעה בין האוהדים.
הסמל החדש דומה יותר לסמל המקורי, במספר שינויים, ובהם תוספת של שני כוכבים, שכל אחד מהם מסמל 5 מבין האליפויות בהן זכתה הקבוצה (נוהג המקובל גם אצל קבוצות הבונדסליגה וליגת העל הטורקית, בעוד בליגות אירופאיות אחרות מקובל להוסיף כוכב לציון עשר אליפויות).
כן נוספו לסמל שם הקבוצה באנגלית, ושנת תחילת פעילותה.
ב-12 ביוני 2015 שינה המועדון את שנת היווסדו כפי שהוא מופיע על הסמל, מ-1927 (השנה בה התאחד המועדון עם קבוצת אלנבי) ל-1923 (השנה בה הוקם לראשונה).
בראשית דרכה של הפועל תל אביב עברה הקבוצה בין מספר מגרשים.
קבוצת אלנבי שיחקה במגרש החול ברחוב ברנר פינת רחוב אלנבי בתל אביב, ולאחר האיחוד עם הפועל עברה הקבוצה המאוחדת למגרש באזור דרך יפו-תל אביב, אשר הוקם ליד שכונת הצריפים "מכבי ב'" בשטח שמשמש כיום את מתחם התחנה ומסומן במפות כרחוב אשקלון.
ב-1929 עברה הקבוצה לשחק ב"מגרש הדקלים" הסמוך שבשכונת מכבי הישנה (בין פלורנטין למושבה האמריקאית), לצד רחוב אליפלט של ימינו, לאחר שמכבי תל אביב עברה לשחק במגרש חדש.
ב-1941 עברה הפועל לראשונה למגרש משלה, "מגרש התמרים" אשר זכה לכינוי "מגרש הפחים" מכיוון שחומת פחים תחמה את צידיו.
המגרש שכן בדרום שכונת מונטיפיורי, בין הרחובות האחים מסאלויטה ותושיה של ימינו, ושימש את הקבוצה עד פרוץ מלחמת העצמאות.
לאחר קום מדינת ישראל הפקיד האפוטרופוס על נכסי נפקדים את אצטדיון באסה בידיה של מועצת פועלי תל אביב.
המגרש ביפו שימש לפני כן את הקבוצה הערבית "שבאב אל ערב", ששחקניה הקימו לאחר המלחמה את קבוצת "בני נצרת", והחל מ-1950 שימש אצטדיון באסה את הפועל תל אביב.
בעקבות תרומה שהתקבלה מקרן האחים בלומפילד (של האחים ברנרד ולואיס בלומפילד), הוקם אצטדיון חדש במקום בו שכן אצטדיון באסה, שנקרא על שמם – אצטדיון הפועל ע"ש האחים בלומפילד.
המשחק הראשון באצטדיון החדש נערך ב-12 באוקטובר 1962, מול שמשון תל אביב, וב-2 בדצמבר נחנך באופן רשמי, במשחק חגיגי מול הקבוצה ההולנדית טוונטה אנסחדה.
בסוף שנות התשעים, לאחר הפרטת המועדון, עבר האצטדיון מבעלות ההסתדרות לבעלות עיריית תל אביב-יפו וניהול של חברת "היכלי הספורט תל אביב-יפו", תאגיד עירוני של עיריית תל אביב-יפו.
כיום משמש האצטדיון גם את מכבי תל אביב ובני יהודה.
החל מעונת 2016/2017 ועד תום עונת 2018/2019 שיחקה הקבוצה באצטדיון המושבה בפתח תקווה, עקב עבודות שיפוצים באצטדיון בלומפילד.
לקראת עונת 2019/2020 חזרה הקבוצה לבלומפילד, לאחר ששופץ ותכולתו הורחבה ל-29,400 מושבים.
עד שנת 2002 קיימה הקבוצה את אימוניה ב"הבית האדום" שהיה בשכונת יפו ג', ובאותה שנה חנכה מתחם אימונים חדש בסמוך למרכז הרפואי וולפסון בחולון (אך בתחום שיפוטה של תל אביב-יפו).
מתחם האימונים נקרא בתחילה "וולפסון", אך ב-2008 נקרא על שמו של שוער העבר של הקבוצה, יעקב חודורוב.
במתחם נמצאים גם משרדי הנהלת הקבוצה ומגרשי האימונים של מחלקת הנוער.
בשנת 2015 שופץ המתחם והוא כולל ארבעה מגרשים (כולל מגרש אחד סינתטי), חדרי אורחים ושופטים, חדרי מולטימדיה והדרכה, חדר כושר, חדר הלבשה, חדר כוח, מקלחות וג'קוזי לאמבטיות קרח.
במרץ 2023 עבר המתחם שריפה בעקבות הצתת המתחם, בבוקר לקראת משחק מול בית"ר ירושלים.
בעקבות זאת ובעקבות תוכניות שדרוג נוספות, ביוני 2023 פורסם כי הפועל תל אביב הודיעה שמתחם חודורוב יעבור שיפוץ כללי לראשונה מאז 2015. השיפוץ, יהפוך את מתחם חודורוב לאחד המתחמים החדישים והמודרניים בישראל, ועתיד לעמוד בסטנדרטים בינלאומיים גבוהים.
במסגרת השיפוץ חודורוב יחולק מחדש כאשר אגף המנהלה ימוקם באזור שונה מאנשי הצוות המקצועי ושחקני הקבוצה, תוך הפרדה מוחלטת הכוללת כניסות ודרכי גישה נפרדות.
אחת המטרות היא ליצור אזור סטרילי והפרדה מוחלטת של השחקנים והצוות המקצועי משאר אנשי המועדון – וגם אנשים מזדמנים שמגיעים למתחם האימונים במהלך השבוע.
בנוסף פורסם, כי חדרי הכושר והאוכל יורחבו וישודרגו, כמו כן, יתווספו גם חדרי מנוחה וחדרים נוספים לצוות המקצועי וצוות האנליזה והדאטה.
בחלקו השני של המתחם, אזור המנהלה, ימוקמו משרדים עבור מנכ"ל וסמנכ"לים, יועץ משפטי, והאדמיניסטרציה של המועדון השיפוצים עתידים להסתיים באוגוסט, לקראת פתיחת עונת 2023/2024.
המגרש משמש גם בתור מגרש הבית של קבוצות הילדים והנוער וקבוצת הנשים הבוגרת של הפועל.
בעיר תל אביב פועלות שתי הקבוצות המצליחות ביותר בישראל לאורך השנים – הפועל ומכבי תל אביב.
כבכל עיר בעולם שבה שתי קבוצות כדורגל בכירות נפגשות למשחק דרבי, היריבות ביניהן גבוהה במיוחד, אך היא מבוססת גם על נדבכים נוספים.
ראשית, לאורך השנים התפתחה מסורת של יריבות בין אגודות הפועל לבין אגודות מכבי.
שנית, מראשיתן היה לקבוצות בסיס תמיכה שונה.
משחקי הדרבי בין הקבוצות הם מהסוערים בישראל, ואוהדי שתי הקבוצות נוהגים להקניט אלו את אלו.
בכמה מקרים אף אירעו מעשי אלימות.
מאז הקמת מדינת ישראל נערכו 167 משחקי דרבי בליגה (נכון ל-17 בינואר 2024).
הפועל ניצחה 46 משחקים, מכבי ניצחה 62, ו-59 משחקים הסתיימו בתיקו.
בשנת 2013 החזירה לעצמה מכבי את היתרון.
אירוע נוסף שהעצים את היריבות בין הקבוצות הוא משחק השרוכים בעונת 1997/1998, אז חשו עצמם אוהדי הפועל תל אביב כאילו נגזלה מהם אליפות הליגה.
מפגשיהן של שתי הקבוצות טעונים מתח רב, בדרך כלל, ובמקרים רבים אף לוו בגילויי אלימות.
הפועל תל אביב בתרבות הישראלית
בסיס אוהדי הפועל תל אביב מגיע בעיקר ממרכז העיר ומיפו.
אך עקב הצלחת המועדון וזיהויו עם השמאל בישראל נוספו לאורך השנים אוהדים רבים מישובי ההתיישבות העובדת בכל רחבי ישראל וכן בחלקים מקרב ערביי ישראל.
פוליטיקאים רבים נודעו באהדתם לקבוצה, בעיקר בקרב מפלגות השמאל, וביניהם יצחק רבין, חיים רמון (שהיה גם יו"ר המועדון), יוסי שריד ודב חנין, אך גם יריב לוין המזוהה עם הימין.
למועדון היו וישנם אוהדים רבים גם בקרב אנשי התקשורת בישראל, וביניהם דן שילון, מני פאר, רזי ברקאי, מולי שפירא, חנן קריסטל, אלי ישראלי, מיקי חיימוביץ', רוני דניאל, גיא זהר, יואב לימור, בן כספית, עמנואל רוזן, אורי משגב, לירון תאני ואיל קיציס.
אחד האוהדים הידועים של הפועל תל אביב היה אריק איינשטיין, והקבוצה מוזכרת בכמה משיריו.
השיר, "היה לנו טוב, נהיה לנו רע", נכלל באלבומו "פוזי" וכולל את המילים "אחר כך קצת הלכנו לבלומפילד; הפועל תל אביב שוב מחמיץ (למה?)".
שירו "סע לאט", שנכתב בתקופת הדשדוש של הקבוצה בשנות ה-70, כולל את המילים "הפועל שוב הפסידה, ואיזה מסכנים האוהדים – שאוכלים להם ת'לב".
לימים ציין איינשטיין בהקשר זה כי "קצת הגזימו.
גם לי הייתה יד בזה.
אתה יודע, ההעצמה של המסכנות והקטע של לצחוק על עצמך.
האוהדים של הפועל דווקא יודעים לצחוק על עצמם.
אבל גם בתקופות היותר טובות זה המשיך.
אוהבים לשחק את האנדרדוג, וכשהדברים הטובים באים, זה מעל ומעבר".
באלבומו "יש בי אהבה" (1995) נכלל השיר "סע לאט ב'", המהווה מעין המשך לשירו הקודם.
השיר נכתב לאחר שובה של הפועל תל אביב לליגה הראשונה ב-1990, והוא כולל את השורות "הפועל שוב בליגה, איזה כיף לאוהדים שעלו מהמרתף".
בנימה יותר אופטימית כתב איינשטיין את השיר "אדומה שלי" (ללחן של מיכה שטרית) לרגל זכייתה בדאבל בשנת 2000:
אוהד בולט נוסף של הקבוצה, עלי מוהר, החל לכתוב ב-1980 את הטור "בשער" בשבועון "העיר", בו טבע את הביטוי "נפרק אותם 1–0", רמז לניצחונות הדחוקים שהצליחה להשיג.
ב-1990 כתב מוהר לאיינשטיין את השיר "אמרו לו", המבוסס על שירו של הזמר האיטלקי פאולו קונטה, שהתפרסם בביצוע אדריאנו צ'לנטנו.
בגרסה של מוהר, מופיעה השורה: "אמרו לו שהחולצה האדומה זאת לא מציאה", שמתייחסת לימי השפל של הקבוצה.
מוהר כתב גם את שיר האליפות של הקבוצה ב-1988, "השדים האדומים", אותו ביצעו יגאל בשן, חנן יובל ויצחק קלפטר, שגם הלחין את השיר.
אמן נוסף שהקדיש שיר להפועל תל אביב הוא הזמר-יוצר בעז בנאי, שכתב את השיר "גם כשאת מגמגמת" בעשור הראשון של המאה ה-21:
באותו עשור כתב והקליט טל שגב את "שיר חולוני", הכולל את השורות "הו עצבות עצבות, שוב פעם היא מכה בי, ואני בכלל הפועל הפשוט".
בנוסף אליו, כתב והקליט אריק ברמן את השיר "שער שש", המספר על חוויות אוהדי הפועל ביציעיו השונים של אצטדיון בלומפילד, בתקופה שבה יציע העידוד היה בשער 7.
בשנת 2010 כתב וביצע דור דניאל את השיר "הפועל תל אביב" לרגל זכייתה בדאבל באותה עונה.
בשנת 2023 הקליט רועי לבס את השיר "אהבה בת מאה" לכבוד ציון מאה שנים לאגודת הפועל תל אביב.
המחזאי שמואל הספרי, אף הוא אוהד הפועל תל אביב, כתב וביים את המחזה "מילאנו", שגיבוריו הם אוהדי הפועל תל אביב שנוסעים לקפריסין לעודד את הקבוצה במשחקה נגד מילאן בשלב רבע הגמר של גביע אופ"א.
בין האמנים הנוספים שנודעו באהדתם להפועל תל אביב נמנים גם גבי ברלין, דב נבון, יעקב כהן, אקי אבני, עידו רוזנבלום, דן שפירא, אורי בנאי ויהלי סובול.
כמה מאוהדיהם של מועדונים יריבים הזכירו את הקבוצה גם הם ביצירותיהם, ובהן להקת "הדג נחש", שחבריה הם אוהדי בית"ר ירושלים.
בשירם "ג'רוזלם" (2000) בחרו חברי הלהקה להקניט את אוהדי הפועל באמצעות השורה "עם כל הכבוד לאריק איינשטיין וכבוד אני רוחש לו, הקבוצה שלי ב.מ.וו והקבוצה שלו דה שבו".
ארגון האוהדים "אולטראס הפועל" נוסד בשנת 1999. בתחילת דרכו פעילותו התרכזה בעיקר בשער 7 שבאצטדיון בלומפילד, אך בהמשך עבר הארגון לשער 5 שבאצטדיון ועד היום פעילותו מתרכזת שם.
ארגון האוהדים פוקד בכל משחק את היציעים ותורם לאווירה באצטדיון בעידוד והכנת תפארות.
כמו כן מארגן הארגון הסעות אוהדים למשחקי חוץ, ומפעיל טורניר אוהדים דו-שנתי.
מתוך הארגון הוקמה להקת "לאה קטמין" אשר מקליטה את שירי האוהדים ומבצעת אותם בהופעות.
על אף שזיהויו המוחלט של המועדון עם מעמד הפועלים דעך במקצת עם השנים, כפועל יוצא מהפרטתו ובעקבות הצטרפותם של אוהדים רבים מכל שכבות האוכלוסייה, ארגון אולטראס הפועל ורואה עצמו חלק מתנועת האנטיפה.
על בסיס אידאולוגי משותף זה מקיים הארגון קשרים עם ארגוני אוהדים של מועדונים אחרים באירופה שבדומה להפועל מזוהות עם אידאולוגיה סוציאל-דמוקרטית כמו פ.צ.
סנט פאולי, סטנדרד לייז' ואומוניה ניקוסיה.
מנהל מקצועי מחלקת הנוער: עומר בוקסנבוים
רבע גמר (1): 2001/2002 (שלב שיא אירופי אליו הגיעה קבוצה ישראלית, שיא משותף עם מכבי חיפה)
בעונת 1933/1934 ניצחה הפועל תל אביב בכל משחקיה והיא היחידה שעשתה זאת בליגה הבכירה
בעונת 2001/2002 סיימה הפועל תל אביב ללא הפסד בית (13 ניצחונות, 4 תיקו)
בעונת 2009/2010 סיימה הפועל תל אביב ללא הפסד חוץ (12 ניצחונות, 5 תיקו)
הניצחון הגבוה ביותר בכל הזמנים – 1-12 על מכבי חיפה (1937) ועל הפועל הרצליה (1957/1958) במסגרת גביע המדינה
הניצחון הגבוה ביותר באירופה – 0-5 על ז'לייזניצ'אר סרייבו (2010/2011)
שיאן ההופעות בליגה – יעקב אקהויז, 454 הופעות
מלך השערים בליגה – שייע פייגנבוים, 132 שערים
מלך הבישולים בליגה – משה סיני, 72 בישולים
שיאן ההופעות באירופה – ואליד באדיר, 60 הופעות
מלך השערים באירופה – עומר דמארי, 10 שערים
מלך השערים בגביע המדינה – שייע פייגנבוים, 33 שערים
מלך השערים בכל המסגרות – שייע פייגנבוים, 175 שערים
עונה שם השחקן שערים הערות 1955/1956 מיכאל מיכאלוב 16 יחד עם אברהם לוי מבית"ר תל אביב 2010/2011 טוטו תמוז 21
בין שחקניה של הפועל תל אביב במהלך השנים:
ראו גם: :קטגוריה:כדורגלני הפועל תל אביב
משה (מוסטה) פוליאקוב – היה ממייסדי הקבוצה והקפטן הראשון, ולאחר מכן הוביל אותה כמאמן לזכייה בחמש האליפויות הראשונות של המועדון בשנים 1934, 1935, 1938, 1940 ו-1944.
דוד שווייצר – הוביל את הקבוצה לזכייה באליפות בשנים 1966, 1981 ו-1986. העלה את הקבוצה בחזרה לליגה הבכירה בשנת 1990.
רחביה רוזנבוים – הוביל את הקבוצה לזכייה באליפות בשנת 1969.
יצחק שניאור – הוביל את הקבוצה לזכייה באליפות בשנת 1988.
אלי כהן – התחרה על האליפות אותה הפסיד במחזורי הסיום לבית"ר ירושלים, כאשר במחזור הלפני אחרון התקיים משחק השרוכים השנוי במחלוקת.
עונה לאחר מכן, בשנת 1999, זכה עם הקבוצה בגביע המדינה.
דרור קשטן – השאיר את הקבוצה בליגת העל בקדנציה הראשונה שלו כמאמן הקבוצה (1997).
בקדנציה השנייה שלו הוביל את הקבוצה להישגים רבים, ביניהם זכייה בדאבל (עונת 1999/2000), העפלה לשלב רבע גמר גביע אופ"א וזכייה בגביע הטוטו (2002).
במהלך הקדנציה השלישית שלו זכתה הקבוצה פעם נוספת בגביע המדינה (2006).
אלי גוטמן – הציל את הקבוצה מירידה לליגה הלאומית בעונת 2007/2008. בעונה השנייה שלו נאבקה הקבוצה על תואר האליפות, אך לבסוף סיימה במקום השני.
בעונת 2009/2010 הוביל את הקבוצה לזכייה בדאבל ולהישגים בליגה האירופית.
בעונתו הרביעית העפילה הקבוצה לשלב הבתים של ליגת האלופות, סיימה במקום השני בליגה וזכתה בגביע בפעם השנייה ברציפות.
ראו גם: :קטגוריה:מאמני הפועל תל אביב
+מאמן ראשי אליניב ברדהעוזר מאמן דויד סמנייגו גרסיהעוזר מאמן דושאן מאטוביץ'עוזר מאמן אביחי קלייףמאמן שוערים ג'נייה דונייבמאמן כושר חוליו מרטינזמאמן כושר טל ווליקמנהל קבוצה סלים טועמהראש מערך דאטה
ואנליזה עופר נירראש מערך סקאוט איוואן סלאבוב
הפועל קריית טבעון הוא מועדון כדורמים ישראלי, הנמנה עם מועדוני הכדורמים המובילים והוותיקים בישראל.
המועדון מתחרה בליגת הלאומית, ליגת הכדורמים הבכירה בישראל.
מגרשה הביתי של הקבוצה הוא בריכת חנה סנש שבקריית טבעון.
הפועל קריית טבעון היא מחזיקת גביע המדינה בכדורמים המכהנת (2017).הפועל קריית טבעון היא בנוסף אלופת המדינה בכדורמים (2021).
במהלך שנות קיומה, זכתה הקבוצה ב-9 אליפויות ו-17 גביעי מדינה.
תודות לשחקנים, מאמנים ואוהדים מסורים.
תרבות עשירה בעלת דורות רבים כגון משפחת קרן ומשפחות נופלים שהקדישו את חייהם למפעל ולניצחון.
בשנת 1955 הוקמה אגודת הפועל קריית טבעון בכדורמים ומאז הפכה לשם דבר בענף ועימה הפך הספורט למוביל בקרית טבעון ובישובי הסביבה.
האגודה הוקמה בימיה הראשונים על ידי יהודים שעלו לארץ מהונגריה ורומניה וראשית שיחקו בשכונת בת גלים בחיפה עד שהגיעו לכמה יישובים בצפון בהם קריית טבעון והמשיכו לשחק את המשחק.
כבר מההתחלה היה מיזוג בין שחקני הכדור מים לשחיינים וחלקם שיחקו בקבוצה המקומית ושחו בנבחרת המקומית במקביל.
בשנת 1957 החל מיכה קניץ לאמן ילדים ונוער בכדורמים, והקים את אגודת הפועל קריית טבעון בכדורמים.
בשנת 1962, בעקבות חילוקי דעות במועדון הפועל חיפה, פרשו ממנה מרבית השחקנים בהנהגתו של קניץ, ועברו להפועל קריית טבעון, בה שימש קניץ כמאמן-שחקן.
הקבוצה שילבה נוער מטבעון וותיקים מחיפה, והשתלבה בצמרת הליגה הלאומית בכדורמים.
בין מאמני הקבוצה היה וילי ראושניץ שאימן גם בנבחרת ישראל.
האגודה היא קבוצת הכדורמים הוותיקה במדינת ישראל.
במשך השנים היא הפכה לבית גידול לשחקני הכדורמים של הצפון וסיפקה שחקנים ושחיינים רבים לנבחרות ישראל בכדורמים ובשחייה.
בראשית שנות ה-90 שיחקו באגודה שחקנים זרים, כמו קפטן נבחרת קזחסטן סרגיי דורדזוב ששיחק בשתי אולימפיאדות, שחקני נבחרת הונגריה קלמן טוט, תאמש יואנס, בלה תמאש ושחקנים מרומניה ורוסיה.
בשני העשורים האחרונים בלטו השחקנים הישראלים: האחים אפי ודני זהבי, מושיקו הרשקוביץ, אמיר ויינברג, רן שחם, אלדד חצור ששיחק גם באוניברסיטת ברקלי בארצות הברית, האחים בן ונוי זלץ, עמית סקר ששיחק גם במכללת סנטה ברברה, גיא איתן, יאיר אהרון, יוני פינסקי, גד סטרוגו מעוז גבר ועוד.
הפועל רחובות היה מועדון כדוריד מהעיר רחובות, שהשתתף בעבר בליגת העל שנוסדה ב-1955, והייתה הקבוצה הבולטת והחזקה ביותר בישראל בשנות ה-60 וה-70 בכדוריד.
הקבוצה שיחקה בצבעים אדום ולבן.
הקבוצה נחלשה בשנות ה-90, והתפרקה סופית בשנת 2002, ביחד עם יריבתה העירונית מכבי רחובות.
הקבוצה הוקמה בשנת 1955 והייתה פעילה שנים רבות.
מייסד הקבוצה, מרדכי (מוטי) מוקסיי, שימש כשחקן ומאמן.
בעונת 1957/1958 זכתה הקבוצה באליפות היסטורית וראשונה כאשר בין שורותיה בולטים: שעיה ירימי, משה הלפרין, עותמי ויעקב סנדלר.
בעונת המשחקים 1963/1964, עבר משחק הכדוריד למתכונת של שבעה שחקנים בקבוצה והאלופה הראשונה במתכונת מודרנית זו הייתה הפועל רחובות, שהחזיקה לאחר מכן בהגמוניה של הכדוריד בישראל ב-20 שנה הבאות.
בשנות ה-60 וה-70, זכתה הפועל רחובות ב-9 אליפויות ובשני גביעי מדינה, כאשר מתוכם השלימה הקבוצה דאבל ראשון בהיסטוריה בעונת 1978/1979, כשהשחקנים הבולטים שלה הם: דרור ואיתן מדמוני, גיורא ואיתן בן ארי והשוער רמי שטייגר ובהמשך: מישה יוסיפוביץ', אודי דורון, חיים רון, בני גוז ונתן פרי.
ברוב אותן שנים, ההרכב הפותח של נבחרת ישראל כלל לפחות שישה שחקנים מרחובות, ששלטה בליגה.
בתחילת שנות ה-80 זכתה הקבוצה בשלוש אליפויות רצופות, ב-4 גביעי מדינה, כאשר מתוכם ב-2 עונות השלימה הקבוצה דאבל, כשהשחקנים הבולטים הם: אלון גמליאל, יורם כהן, אבישי פרי, שלמה אדלר והשוער מנחם פולק.
במהלך שנות ה-90 ירדה קרנה של הקבוצה שהדרדרה מבחינה כלכלית ומקצועית, והיא פורקה סופית בשנת 2002 במקביל ליריבתה עירונית, מכבי (יותר מאוחר הוקמה מכבי מחדש בשם עירוני רחובות ומשחקת כיום בליגת העל בכדוריד).
בסך הכל לזכותה של הפועל רחובות 13 אליפויות (בין השנים 1957–1984) ושישה גביעי מדינה (בין השנים 1962–1985), כאשר ב-3 עונות משלימה הקבוצה דאבל עונתי.
למועדון הייתה קיימת גם קבוצת נשים שהחזיקה ב-3 אליפויות ו-5 גביעי מדינה.
בסוף עונת 2013/2014 פורסם כי ישנה כוונה להשיב את הפועל רחובות.
שחקנים ודמויות כמו: איתן מדמוני, יעקב סנדלר, אלון גמליאל, נתן פרי, יהודה סנדלר, ליאור פישמן פרסמו כי בעונת 2014/2015 יפתחו מחדש את הפועל רחובות שתשחק בליגה הארצית ותתמודד על העלייה.
הפועל קריית אונו בכדוריד הוא מועדון כדוריד ישראלי מהעיר קריית אונו, המתמודד בליגת העל בכדוריד.
את המועדון הקים בשנת 1975 מר יורם ישראלי ביחד עם אמיר דרוקר, יורם ישראלי הוא שחקן עבר ומאמן משנת 1956, יקיר העיר קריית אונו.
קבוצת הבוגרים הבכירה בהובלת ולדימיר אסטיקוב עלתה בעונת 2010/11 לליגת העל.
חזון המועדון: חינוך לחברות, הדדיות ושמירה על כבוד האחר והשונה, תוך תשומת לב להצטיינות אישית ולהתנהגות מופת
למועדון שני אולמות: אולם "צ'יינין", ברחוב הזמיר 1 בקריית אונו, והאולם החדש, ברחוב רפאל איתן 6.
עמותת "אונו כדוריד-ספורט" כוללת כיום כ-450 ספורטאים פעילים בכל הגילאים.
במועדון פועלות קבוצות צעירות (ילדים/ות ונערים/ות), החל מכיתה א'.
קבוצת בוגרים (ליגת העל) קבוצת בוגרים בליגה הלאומית, שתי קבוצות בוגרים בליגה הארצית וקבוצת נשים המשחקת בליגה הבכירה לכדוריד נשים - ליגת אתנה.
הפועל ראשון לציון הוא מועדון כדורסל נשים ישראלי מהעיר ראשון לציון, המשחק בליגת העל.
מלבד קבוצת הנשים הראשונה אשר נמצאת בליגה הבכירה, פתחה ב-2010 האגודה 8 מרכזים של בית ספר לכדורסל.
בנוסף קיימת באגודה מחלקת נערות, עם קבוצות נערות א', נערות ב' וילדות ו-4 קבוצות נשים ארצית.
בסה"כ פעילות באגודה כ-300 בנות בכל הגילאים.
הקבוצה הוקמה בשנת 2004 ובשלוש השנים בליגה הארצית הייתה רחוקה משחק אחד מלהעפיל ללאומית.
בסופו של דבר, לקראת תום הפגרה ולאחר ש"הפועל מטה יהודה" ויתרו על העלייה, הועלתה הקבוצה ללאומית.
בליגה הלאומית שיחקה הקבוצה במשך שלוש עונות.
ובעונת 2009/10 הפסידה בסדרת הגמר להפועל מעגן מיכאל 2-1, ונשארה בלאומית.
בתום העונה, בדומה לעליית הליגה הקודמת, הוקפצה הקבוצה לליגת העל במקומה של אס"א ירושלים, שוויתרה על השתתפותה בליגה.
בקיץ 2010, אחרי 4 שנים נפרדה הקבוצה מאפי בינשטוק, המאמן שהעלה את הקבוצה מהליגה הארצית, עד ההתמודדות על העלייה לליגת העל.
במקומו הוחתמה בקבוצה מאמנת נבחרת הנערות שירה העליון, לה הייתה זו התנסות ראשונה באימון קבוצת נשים.
את עונת 2010/11 סיימה הפועל ראשון לציון במקום החמישי בליגת העל לנשים.
את עונת 2011/12 סיימה הקבוצה במקום השביעי באותה הליגה.
עונת 2012/13 נפתחה בראשון לציון עם 6 הפסדים רצופים.
בהמשך העונה הקבוצה התאוששה, החתימה את השחקנית ה-WNBA ריקוואנה וויליאמס, ניצחה 8 משחקים וסיימה את העונה במקום השישי (המקום הראשון בבית התחתון).
את עונת 2013/14 פתחה הפועל ראשון לציון עם 8 שחקניות בלבד.
לאחר רצף הפסדים בפתיחת העונה, החליפה הקבוצה 2 מהשחקניות הזרות והחתימה שתי שחקניות חיזוק ישראליות.
הקבוצה העפילה בסוף העונה הרגילה לבית העליון של הפלייאוף וסיימה את העונה במקום החמישי.
לקראת עונת 2014/15, התאחדה מחלקת הנערות של הפועל ראשון לציון עם מחלקת הנערות של מכבי ראשון לציון (כדורסל).
הפועל קריית חיים היא קבוצת כדורסל ישראלית משכונת קריית חיים בעיר חיפה, ששיחקה בעבר בליגת העל בכדורסל.
כיום מפעיל המועדון מחלקת נוער בלבד.
בסיום עונת 1963/64 העפילה הקבוצה לליגה הבכירה.
כבר בעונתה הראשונה שברה הקבוצה שיא, כשהייתה שותפה למשחק הארוך בתולדות הליגה עד אז, שהסתיים בניצחון 66–68 בדרבי העולות מול הפועל רמת גן, לאחר שלוש הארכות.
בשנת 1965 ניצחה הקבוצה בדרבי את מכבי חיפה מסל של יואב אגם מחצי מגרש, שתי שניות לסיום.
בעונת 1972/73 היה מלך הסלים של הליגה שחקן הקבוצה צבי ענבר, עם 650 נקודות (29.5 נק' למשחק).
המיקום הגבוה ביותר שהשיגה הקבוצה הוא המקום השישי בעונת 1968/69. מלך הסלים של הקבוצה בליגה הראשונה הוא יואב אגם, עם 4308 נקודות.
בסך הכל שיחקה הקבוצה בליגת העל במשך 11 עונות רצופות (1965–1975).
בסיום עונת 1974/75 נשרה הקבוצה לליגה השנייה מהמקום ה-13.
המועדון מפעיל כיום מחלקת נוער בלבד ובה 2 קבוצות.
פעילות המועדון מתרכזת באולם דגן בקריית חיים.
הפועל רובי שפירא חיפה הייתה קבוצת כדורגל מהעיר חיפה.
בהתאחדות לכדורגל בישראל הייתה רשומה הקבוצה בשם "מועדון ספורט חיפה רובי שפירא" הקבוצה החלה לשחק בעונת , והיא הייתה קבוצת אוהדים שנוהלה על ידי עמותת "עיר הפועלים" הטוענת בנוסף להיותה המייצגת את אוהדי קבוצת הפועל חיפה הוותיקה, המבקרים את דרך ניהולו של יואב כץ, בעלי המועדון הפועל חיפה.
הקבוצה התפרקה בסוף עונת המשחקים 2022/2023.
הקבוצה נקראה על שמו של בעלי הפועל חיפה לשעבר, רובי שפירא, שהתאבד בחודש דצמבר בשנת 2001.
לאחר התאבדותו של רובי שפירא, בעלי קבוצת הפועל חיפה, בסוף 2001, מינה בית המשפט המחוזי בחיפה מפרקים זמניים לקבוצה, ואלה ניהלו אותה במשך כשנתיים וחצי, עד לרכישתה בשנת 2004 על ידי יואב כץ, אזרח ישראלי המתגורר בארצות הברית.
למרות טענות שונות של המפרקים הזמניים בדבר הפרת הסכם מצד כץ, בית המשפט אישר את המשך הבעלות של כץ.
במהלך השנים נעשו ניסיונות שונים לרכישת הקבוצה, אך כץ הצהיר שאינו מעוניין למכור את המועדון.
התפתחו מחאות שונות מצד אוהדי קבוצה, אשר כללו הפגנות באירועים שונים של הקבוצה, באימונים, בנשף פתיחת העונה ובמשחקי הבית והחוץ של הקבוצה ועוד.
המחאה אמנם יצרה גל של אוהדים שיצאו נגד יואב כץ והתנהלות המועדון, אך גם יצרה פילוג בקהל ונראה שחלק לא מבוטל מהקהל לא היה מעוניין שיואב כץ יעזוב.
חלק מהאוהדים טענו להתנהלות לא תקינה של המועדון, התדרדרות של מחלקת הנוער, וחוסר בחזון מקצועי או ניהולי של המועדון.
ב-24 באפריל 2014 קיימה עמותת האוהדים שפרשו מהפועל חיפה מסיבת עיתונאים בה הודיעו על השקת העמותה, על שמה ("עיר הפועלים") ועל מהלכיה ותוכניותיה לעתיד.
ב-10 ביוני 2014 נערך כנס השקת העמותה בו נשאה דברים נשיאת הכבוד של המועדון, רחל שפירא (אלמנתו של רובי שפירא), ובהם הסבירה את מטרות העמותה: .
תגובת נגד של חלק מאוהדי הפועל חיפה לא אחרה לבוא, הם תקפו את המהלך וטענו כי אין לנטוש את קבוצת האם ויש להמשיך לתמוך בה.
עונת הבכורה בליגה ג' מחוז שומרון
את העונה הראשונה (2014/15) פתחה הקבוצה בליגה ג' תחת המאמן חנא פרהוד.
ב-15 באוגוסט נערך אימון הפתיחה של הקבוצה במגרש "אבי רן" שבחיפה.
ב-12 בספטמבר נערך המשחק הרשמי הראשון של הקבוצה במסגרת סיבוב ב' של גביע המדינה נגד הפועל טירת כרמל, והסתיים בניצחון .
בגביע של אותה עונה סיימה הקבוצה בסיבוב ו' לאחר הפסד להפועל עירוני באקה אל-גרבייה בבעיטות הכרעה בתום 120 דקות ללא הכרעה, לא לפני שזכתה בגביע המחוז לאחר שגברה על הפועל אחווה חיפה בתוצאה 4:2. ב-17 באפריל הבטיחה הקבוצה את העלייה לליגה ב' לאחר ניצחון חוץ על מכבי טירת כרמל.
בין היתר שיחקו בעונת הבכורה שחקני עבר של הפועל חיפה: כפיר לייבוביץ, חי בן לולו, ענאן פרו, אייל טרטצקי, וכן צורף במהלך העונה הקומיקאי אוהד הקבוצה וחבר העמותה, טל פרידמן.
בעונת המשחקים שלאחר מכן (2015/16) התבססה הקבוצה על אותו שלד שחקנים תחת אותו המאמן, חנא פרהוד.
המשיכו השחקנים כפיר לייבוביץ, חי בן לולו וענאן פרו, וכן הבלם גל פיבך, שבנוסף מונה לעוזר מאמן ושוחרר במהלך העונה.
הקבוצה זכתה בגביע המחוז לאחר שגברה על קבוצת הפועל רמות מנשה מגידו והגיעה עד לסבב ז', אז הודחה לאחר הפסד 1:0 למכבי קביליו יפו.
ב-1 באפריל נערך לראשונה משחק של הקבוצה באצטדיון סמי עופר, לעיני 3,400 אוהדים, במשחק שתיקו בו היה מבטיח עלייה לליגה א', אך המשחק הסתיים בהפסד 1:0 מול הפועל אום אל-פחם.
הקבוצה הבטיחה את העלייה בשבוע לאחר מכן, לאחר ניצחון חוץ 1:0 על הפועל דלית אל כרמל משער של השחקן מראדונה דיבי.
בעונה זו שיחקה הקבוצה לראשונה תחת שרביטו של המאמן עודד קוטר, בעוד כפיר לייבוביץ' אשר היה קפטן הקבוצה בשתי העונות הראשונות ופרש ממשחק פעיל מתפקד כעוזרו וכמאמן הכושר.
גם ענאן פרו, שהיה שוער הקבוצה בשתי העונות הראשונות, פרש ממשחק פעיל ומונה למנהל המקצועי של מחלקת הנוער.
במהלך הפגרה לפני העונה שילבה בסגל מספר שחקנים שהיו משמעותיים בעלייה של עירוני נשר ללאומית בעונה מלפני כן ושחקנים נוספים בעלי ניסיון בליגה א'.
את העונה פתחה הקבוצה בניצחון ביתי 2:0 על מ.ס.
טירה באצטדיון סמי עופר, אך מגביע המדינה הודחה כבר בסיבוב ה' (הראשון עבור קבוצות ליגה א') לאחר הפסד 2:1 מול קבוצת מכבי דלית אל-כרמל.
את העונה הסדירה סיימה הקבוצה במקום השני, אך הפסידה בגמר הפלייאוף 5:2 מול קבוצת עירוני טבריה.
לפיכך, נשאר המועדון עונה נוספת בליגה א' צפון.
באותה עונה סוקרו הקבוצה ואוהדיה בפרקים מתוך סדרת טלוויזיה בשם אהבת חיי, אשר שודרה בערוץ הספורט.
אחת הסוגיות שעוררו בעיה בעונה זו הייתה סביב המגרש הביתי.
אמנם את העונה פתחה הקבוצה באצטדיון סמי עופר, אך זה יקר מדי לתפעול עבור קבוצה בליגה א' ואילו מגרשים אחרים בעיר אינם עומדים בקריטריונים הנדרשים למשחקים בליגה א' ואינם מאושרים על ידי ההתאחדות לכדורגל בישראל וגם לא על ידי משטרת ישראל.
בהיעדר אפשרות לשחק בעיר, פנה המועדון לשחק בקריית אתא, אך גם זה לא יכל יותר לארח את משחקי הקבוצה מכיוון שהקבוצה המקומית משחקת באותו יום ואין תאורה במגרש כדי לשחק במוצאי שבת.
עקב סירובה של עיריית נשר לשחק במגרשה נאלץ המועדון לפנות לחברי העמותה ובמשאל בקרבם נקבע שהאצטדיון שייארח את המשחקים עד תום העונה יהיה אצטדיון טוטו עכו.
בעונה זו עברה הקבוצה לשחק באצטדיון נשר, תוך שהיא שומרת על שלד השחקנים מהעונה החולפת, למרות עזיבתם של מספר שחקנים מובילים.
הקבוצה החתימה מספר שחקנים, ביניהם הקשר עאהד עזאם ומספר שחקנים צעירים אך גם כאלה עם ניסיון בליגה.
לראשונה בעונה זו נפתחה למועדון קבוצה לגילאי נוער.
בעונה זו הגיעה הקבוצה לשלב השביעי בגביע המדינה, אז נוצחה על ידי הפועל קטמון ירושלים בתום דו-קרב פנדלים (2-2 לאחר הארכה).
במהלך הסיבוב השני של העונה סיים את תפקידו המאמן עודד קוטר ובמקומו מונה פטריסיו סייג עד תום העונה.
הקבוצה הגיעה לפלייאוף מהמקום הרביעי, אך הפסידה בו בחצי הגמר 3:0 מול הפועל הרצליה.
בסיום עונת 2019/20 מונה שחקן העבר של המועדון ענן פרו למאמן הקבוצה.
בסיום עונת המשחקים עונת 2021/2022 ירדה הקבוצה לליגה ב'.
בשנת 2023 סיימה הקבוצה את פעילותה וחדלה הקבוצה מלהתקיים.
פעילות חברתית, קבוצות נוער ופעילות אוהדים
עם הקמת העמותה החלו להפעיל אוהדי הקבוצה את פרויקט "קידום דרך הרגליים"ע"ש גיורא וינבלום (אוהד הקבוצה וממקימי "שער 5", ארגון האוהדים של הקבוצה שנהרג בתאונת דרכים).
מטרת הפרויקט היא קידום נוער דרך כדורגל.
הפרויקט פעל עד שנת 2019 בכ-20 בתי ספר.
בחיפה, קריית חיים, עספיא, אעבלין, קריית ביאליק, מג'ד אל-כרום, ג'סר א-זרקא וקריית ים.
כ-400 תלמידים לוקחו חלק בפרויקט והשתתפו בחוגי כדורגל וספורט בפעילות בבתי הספר, בטורנירים בין יישובים ובטורנירים נגד גזענות, התלמידים קיבלו סיוע לימודי בבית הספר על ידי מתנדבי העמותה בשילוב עם הפעילות הספורטיביות.
הפרויקט פעל בשיתוף ארגון האוהדים שער 5, עמותת "שער שוויון" תוכנית עיר ללא אלימות ועיריית חיפה אך הסתיים עם עזיבת חלק מאהודי הקבוצה הנמנים עם ארגון האוהדים.
העמותה גם תמכה בקבוצת "אריות חיפה" המשחקת בליגת הקטרגל לחרשים ובקבוצת "אבסיניה חיפה" המשחקת בליגת הקטרגל ליוצאי אתיופיה.
מלבד אזכור שמו של רובי שפירא בשם המועדון, העמותה שמה לה למטרה להנציח את פועלו של שפירא על ידי קיום פעילויות שונות.
החל מעונת 2015/2016 מפעילה העמותה מחלקת נוער, אשר כללה שש קבוצות נערים וילדים.
החל מעונת 2016/2017 מנוהלת מחלקת הנוער על ידי שוער העבר ענאן פרו, כאשר בעונת 2017/18 יהיו סך הכל עשר קבוצות המחולקות לשמונה קבוצות גיל וביניהן גם לראשונה קבוצת נוער של המועדון.
ישנן תוכניות להתרחב ולהקים קבוצות לגילאים צעירים גם בעספיא ובדלית אל-כרמל ושלוחה נוספת בעתלית.
ארגון האוהדים "שער 5" הוקם בעונת , כארגון אוהדים של הפועל חיפה, ונקרא על שם השער בו ישבו פעילי הארגון באצטדיון קריית אליעזר.
לאחר הקמת עמותת "עיר הפועלים" וקבוצת הפועל רובי שפירא חיפה, הארגון החל לפעול במסגרת משחקי הבית והחוץ של הקבוצה החדשה.
הארגון לוקח על עצמו אחריות לעידוד הקבוצה, הכנת תפאורות וכתיבת שירים.
הארגון פעיל גם במשחקי קבוצת הכדורסל של הפועל חיפה.
לאחר כמה שנים של תמיכה, נטש ארגון האוהדים את התמיכה בקבוצת הפועל רובי שפירא, וחזר לעודד את הקבוצה הבוגרת של המועדון, הפועל חיפה.
הפועל רחובות הייתה קבוצת כדורגל ישראלית מהעיר רחובות שפעלה החל מתקופת המנדט הבריטי בארץ ישראל, והמשיכה לשחק בליגות הנמוכות לאחר קום מדינת ישראל, עד שפורקה ב-1968 והתאחדה עם קבוצת הפועל מרמורק.
מועדון הספורט של הפועל רחובות הוקם ב-1926, וב-1933 הוקמה קבוצת הכדורגל תחת המועדון.
משחקה הרשמי הראשון של הקבוצה התרחש בשנת הקמתה, נגד המועדון הוותיק יחסית הפועל ירושלים.
בשנת 1940 החלה לשחק במגרש משלה.
הקבוצה שיחקה בעיקר בליגות הנמוכות בתקופת המנדט עד שבעונת 1943/1944 הצליחה להגיע לליגה הבכירה וסיימה במקום העשירי מתוך 14 קבוצות ושיחקה בליגה הבכירה במשך 3 עונות רצופות עד 1946/1947 אז סיימה במקום ה13 הלפני אחרון וירדה לליגת המשנה.
לאחר הקמת מדינת ישראל ופתיחת הליגה הישראלית, המועדון התחרה ב"ליגה המאוחדת" הזמנית (ליגת המשנה) וסיימה במקום השני במחוז ירושלים / דרום והוצבה בליגה ב' בעונה לאחר מכן.
בעונת 1953/1954 התחרתה עם בית"ר ירושלים האנונימית יחסית בתקופה זו על עלייה לליגה הבכירה והייתה זקוקה לתיקו על מנת להבטיח עלייתה לליגה העליונה, אך הפסידה במשחק האחרון 2:1 לבית"ר שעלתה על חשבונה בפעם הראשונה לליגה הבכירה.
בעונה זו אף הוכללו שניים משחקניה בסגל נבחרת ישראל, אברהם גינזבורג ומאיר טוביאס.
הקבוצה המשיכה לשחק בליגת המשנה וניסתה לעלות ללא הצלחה לליגה הבכירה.
בעונת 1961/1962 הקבוצה אף נשרה לליגה השלישית (ליגה ב') מהמקום האחרון בליגה א'.
בעונה שלאחר מכן, מועדון אחר מהעיר רחובות הפועל מרמורק, הצליח לעלות לליגה א' והפך להיות המועדון הבכיר בעיר בשנים הבאות.
בקיץ 1968, עקב קשיים כלכליים, שני המועדונים הפועל רחובות והפועל מרמורק התאחדו להקמת מועדון חדש הפועל מרמורק-רחובות והקבוצה חדלה מלהתקיים באופן עצמאי.
למרות האיחוד עם מרמורק, זכויות המועדון עברו דווקא להפועל קריית גת שלקחה את מקומה של הפועל רחובות בליגה ב' ואף שיחקה בשם "הפועל קריית גת רחובות".
לאחר מכן נעלמה הקבוצה ממפת הכדורגל הישראלי.
הפועל שדרות היא קבוצת כדורגל ישראלית מהעיר שדרות, המתמודדת בליגה ג'.
בשיאה הגיעה הקבוצה לליגה השנייה והשתתפה בה במשך שתי עונות.
הקבוצה הוקמה בשנת 1957 על ידי יצחק טריקי שהיה מאמן-שחקן על מגרש חולי בקצה הדרום מערבי של העיירה.
לאחר כשנה המגרש עבר אל מקומו החדש בקצה רחוב סיני.
על מגרש זה קם בשנת 1961 מפעל "כבלי ציון".
שיחקו בה עולים חדשים ממרוקו שבאו בעליה הגדולה ממרוקו.
נרשמה לליגה ג' לעונת המשחקים 1957/1958. בתחילת דרכה, שיחקו בקבוצה מספר לא מבוטל של בני הקיבוצים בסביבה, כדוגמת שלושת האחים מוטלס ועוד.
בסיום עונת 1960/1961 העפילה הקבוצה לליגה ב'.
בסיום עונת 1966/1968 (עם המאמן אוטו שלפנברג) העפילה הקבוצה לליגה א' (הליגה השנייה).
הקבוצה נאבקה במשך שתי עונות על קיומה בליגה א'.
בעונת 1968/1969 (עם המאמן נח רזניק) הצליחה להישאר בליגה ובסיום עונת 1969/1970 לא הצליחה להישאר בליגה, אף שהשיגה ניצחון משכנע 1-5 במחזור ה-29 מול המתמודדת על העלייה מכבי שעריים, אך נכנעה 2-0 במחזור האחרון לקבוצת בית"ר באר שבע ונשרה לליגה השלישית.
בעונה שלאחר מכן, ניצלה הקבוצה במחזור האחרון מירידה לליגה ג', כשניצחה 1-2 בחוץ את בית"ר אשקלון.
משחק שהיה שנוי במחלוקת, אך הקבוצה זוכתה לבסוף בבית הדין של ההתאחדות.
באמצע שנות ה-70 שיחקה הקבוצה כבר בליגה ג'.
בסיום עונת 1979/1980, העפילה הקבוצה בחזרה לליגה ב', כשניצחה במחזור הסיום את הפועל בית שקמה 2-7. בסיום עונת 1986/1987 ירדה לליגה ג'.
לאחר עונה אחת, שבה לליגה ב'.
הקבוצה התפרקה סופית בשנת 1992 בעקבות בעיות תקציביות.
בחודש יוני 2018 הוקמה הקבוצה מחדש ונרשמה לליגה ג' דרום, לקראת עונת המשחקים 2018/2019.
ב-27 בספטמבר 2018 זכתה הקבוצה בגביע ליגה ג' מחוז דרום, לאחר ניצחון חוץ 0-1 מול הפועל מרחבים/אופקים.
לקראת הקמתה מחדש, הוזכר תהליך זה במסגרת הסדרה התיעודית ליגה ג' ששודרה בערוץ כאן 11 בשנת 2019.
הפועל רמת-גן גבעתיים היא אגודת ספורט ישראלית, השייכת למרכז הפועל ומייצגת את הערים רמת גן וגבעתיים.
האגודה הוקמה בשנת 1927 וצבעי המועדון הם אדום, שחור ולבן.
אוהדי הקבוצה ידועים בכינויים "האורדונים".
הקבוצה משחקת כיום בליגה הלאומית.
הקבוצה נוסדה בשנת 1927, הישגיה הבולטים הם זכייה באליפות בשנת 1964 ושתי זכיות בגביע המדינה בשנים 2003 (היא הייתה הקבוצה הראשונה שזוכה בגביע כשאינה משחקת בליגה העליונה) ו-2013 (היא הייתה הקבוצה הראשונה שזוכה בגביע ויורדת לליגה השנייה באותה שנה).
ביתה הנוכחי הוא אצטדיון רמת גן.
הקבוצה המשחקת כיום בליגה הארצית.
הקבוצה נוסדה בשנת 1957, והישגיה הבולטים הם שש סגנויות בליגת העל בכדורסל וחמש סגנויות בגביע המדינה בכדורסל במהלך שנות ה-70 וה-80. ביתה הנוכחי הוא אולם תיכון אורט אבין ברמת גן.
הקבוצה נוסדה בשנת 1950 וזכתה בשתי אליפות ליגת העל בכדוריד ושמונה פעמים בגביע המדינה בכדוריד בסוף שנות ה-60 וה-70. ביתה הנוכחי הוא אולם זיסמן.
קבוצת כדורסל ישראלית המשחקת בליגה ב' מחוז תל אביב, אשר נוסדה בשנת 2001 ומשמשת כקבוצת הבת של הפועל רמת-גן גבעתיים בכדורסל.
הפועל רמת-גן גבעתיים (כדורגל נשים)
אגודת כדורגל המכתש גבעתיים (כדורגל גברים - ליגה ג)
מועדון כדורגל נשים הפועל רעננה היא מחלקת כדורגל נשים במועדון הפועל רעננה, שכוללת קבוצת נשים המשחקת בליגת העל.
מחלקת הנשים נוסדה בשנת 2007 על ידי דורותי גור שחיפשה מסגרת כדורגל לבנותיה כשעלתה מארצות הברית.
תחילה הוקמו קבוצות נערות וילדות ורק בעונת 2016/17 הוקמה קבוצת בוגרות והצטרפה לליגת הנשים השנייה.
הקבוצה סיימה ראשונה כבר בעונת הבכורה שלה ועלתה לליגת העל.
לקראת עונת 2019/20 עמדה הקבוצה על סף פירוק ואף הודיעה על סיום פעילותה עקב אי עמידת משרד הספורט בהבטחתו להעביר תקציבים לקבוצות כדורגל הנשים אך לאחר התערבות בג"ץ והבטחה להעברת התקציבים הקבוצה המשיכה בפעילות..
בתום עונת 2021/22 סיימה במקום השמיני וירדה לליגה הלאומית.
בעונת 2025/2026 הקבוצה משחקת בליגת העל.
הפועל קריית חיים היא קבוצת כדורגל ישראלית מהשכונה קריית חיים שבעיר חיפה, המשחקת בליגה ג' מחוז מפרץ.
המועדון נוסד בשנת 1936 ושיחק בעיקר נגד קבוצות ממחוז חיפה וקבוצות צבאיות.
בעונה הראשונה שלאחר עצמאות ישראל, זכה המועדון באליפות המחוז הצפוני בעונת 1949/1950 בליגה המיוחדת בכדורגל, בליגה השנייה הזמנית בעונת 1949-1950. בעונה שאחרי זה, 1951-1952 (לא הייתה עונה ב-1950–1951) שובצה הקבוצה במחוז הצפוני של ליגה ב'.
בעונת 55–1954 סיימה הקבוצה במקום הראשון והעפילה למשחקי הפלייאוף לליגה הלאומית (הליגה הראשונה).
קריית חיים שיחקה בפליאוף מול אלופת המחוז הדרומי מכבי יפו ונגד הקבוצות שסיימו במקום ה-11 וה-12 בליגה א', בית"ר ירושלים והפועל כפר סבא.
קריית חיים לא העפילה בסיומם של המשחקים לליגה הלאומית לאחר שסיימה במקום השלישי ושובצה בליגה א' (הליגה השנייה).
בליגה א' סיימה הקבוצה במקום השני בעונות 1955-56 ו-1958-59 ובמקום השלישי בעונות 1961-62, 1965-66 ובעונת 68–1966. בתום עונת 1969–1970 סיימה הקבוצה במקום הלפני אחרון ונשרה לליגה ב' אך בתום עונה אחת חזרה לליגה א' אחרי שסיימה במקום הראשון בליגה ב' מחוז צפון.
בעונות הבאות השלימה קריית חיים ירידת ליגה כפולה וחזרה לליגה ג'.
בשנת 1976 הקבוצה הבוגרת התפרקה וכל שחקניה שוחררו, מנגד מחלקת הנוער של המועדון המשיכה לפעול.
ב-1980, מחלקת הנוער של הקבוצה הייתה על סף סגירה בשל בעיות כספיות ובעקבות כך חזרה הקבוצה הבוגרת לפעילות בקיץ של אותה שנה ועלתה מליגה ד' לליגה ג' בתום אותה עונה.
בקיץ 1981 התאחדה הפועל קריית חיים עם הפועל הצעיר חיפה ונקראה הפועל הצעיר קריית חיים.
הקבוצה המאוחדת שיחקה מספר עונות בליגה ג' אך גם היא התפרקה ונסגרה.
הקבוצה הוקמה מחדש בעונת 2014/2015 על ידי ליאור ידובניק, תושב השכונה ונקראה הפועל קריית חיים ליבוביץ יעקב לזכרו של יעקב ליבוביץ, שהיה חלק ממשפחת מהמייסדים של קבוצת הפועל קריית חיים המיתולוגית.
בעונת 2015/2016 שיחקה הקבוצה בליגה למקומות עבודה וב-2016/2017 הצטרפה לליגה ג' מחוז שומרון.
מגרשה הביתי של הקבוצה במשך שנים רבות הוא אצטדיון קריית חיים הממוקם בקריית חיים שבחיפה.
שמו הרשמי הוא "אצטדיון ד'אלסנדרו", על שם ראש עיריית בולטימור שביקר במועצת פועלי חיפה בתחילת שנות ה-60.
האצטדיון נחנך בשנת 1958 והיה מסוגל בשיאו לקלוט מעל כ-22,000 צופים, אם כי מלבד הטריבונה המערבית הבנויה בטון, המקומות היו ברובם מקומות עמידה על מדרונות דשא ולא מושבים של ממש.
האצטדיון סבל מתנאים ירודים ובמיוחד במשחקים שהתקיימו בתנאי גשם.
בשנת 2013 נבנה בסמוך לאצטדיון מגרש כדורגל סינתטי חדש אליו עברה הקבוצה לארח את משחקיה.
הפועל קריית אתא הייתה קבוצת כדורגל ישראלית מהעיר קריית אתא.
הקבוצה נוסדה בשנת 1936 כהפועל כפר אתא והשתייכה להתאחדות לכדורגל הארצישראלית.
בשנותיה הראשונות שיחקה הקבוצה בליגה של מחוז חיפה ובהמשך בליגה ב', שהייתה הליגה השנייה תחת המנדט הבריטי.
לאחר הקמת המדינה, קריית אתא שיחקה בליגה המיוחדת, הליגה השנייה הזמנית בעונת 50–1949 וסיימה במקום השלישי במחוז הצפוני והעפילו לליגה ב' (הליגה השנייה).
בעונת 52–1951 הקבוצה סיימה במקום האחרון עם שתי נקודות בלבד וחזרה לליגה ג'.
ב-57–1956 חזרה הקבוצה לליגה ב' שהפכה לליגה השלישית בעקבות ארגון מחדש של שיטת הליגות.
בשנת 1963 הקבוצה התמזגה עם הפועל המכונית אך הם נפרדו כעבור שנה.
בטרם עונת 68–1966 שמה של הקבוצה שונה להפועל קריית אתא בעקבות שינוי שמה של כפר אתא לקריית אתא.
ב-73–1972 סיימה הקבוצה במקום הראשון בליגה ב' צפון א' ולאחר כשש עשרה עונות עלתה לליגה א'.
בליגה א' סיימה במקום ה-11 וה-14 בעונות 74–1973 ו-75–1974. בעונת 76–1975 סיימה במקום האחרון וירדה חזרה לליגה ב' שהפכה לליגה הרביעית לאחר הקמתה של הליגה הארצית.
בעונת 77–1967, הייתה רחוקה מרחק של נקודה אחת מהמוליכה הפועל טבריה ומחזרה לליגה א' אך בעונה שלאחריה סיימה במקום הראשון ועלתה חזרה לליגה א' שם שיחקה לאורך שנות ה-80 והתאפיינה כקבוצת אמצע טבלה.
בעונת 90–1989, ירדה הקבוצה לליגה ב' ובהמשך גם לליגה ג'.
ב-1992 הודיעה הקבוצה על הפסקת פעילותה.
הפועל רמות מנשה מגידו היא קבוצת כדורגל ישראלית, המייצגת את קיבוץ רמות מנשה, שבמועצה האזורית מגידו.
הקבוצה משחקת נכון ל-2024 בליגה ב' צפון של ההתאחדות לכדורגל בישראל.
המועדון הוקם בשנת 1971 על ידי חבר קיבוץ רמות מנשה שלמה לירן והחל לשחק בליגות האזוריות, שלא היו קשורות להתאחדות הכדורגל בישראל.
בשנת 1995 הצטרף המועדון להתאחדות הכדורגל בישראל והתחיל לשחק במחוז המפרץ ליגה ג'.
בעונת 2000–1999 סיים המועדון במקום השני בליגה ג' של מחוז יזרעאל ועלה לליגה ב' בפעם הראשונה בתולדותיו, זאת לאחר שהתפנה מקום אחד בליגה ב' בעקבות המיזוג בין הפועל קריית שמונה (ששיחקה בליגה א') ומכבי קריית שמונה (ששיחקה בליגה ב') והוויצרות קבוצת עירוני קריית שמונה.
המועדון ירד לליגה ג' לאחר שסיים בתחתית ליגה ב' צפון בעונת 01–2000 ונשאר בליגה ג' עד לעונת 08–2007. בעונה זו הקבוצה סיימה במקום השני וקודמה לליגה ב' בתור הסגנית הטובה ביותר בחטיבות ליגה ג' צפון, שוב לאחר שהתפנה מקום בליגה ב' וזאת בעקבות התפרקותה של מכבי טורעאן.
בעונת 10–2009 המועדון סיים במקום השלישי בליגת ב' צפון והעפיל למשחקי מבחן לעליה לליגה א'.
אחרי שניצחו את מכבי אחי איכסל, הפועל אכסאל והפועל איחוד בני סמיע, הם התמודדו מול הפועל בני ג'דיידה מליגה א' למשחק הגמר המכריע.
רמות מנשה מגידו ניצחה 3–2 לאחר שחזרה מפיגור של 0–2 ועלתה לליגה א'.
בעונת 11–2010 המועדון סיים בתחתית ליגה א' צפון וירד חזרה לליגה ב', בה הם משחקים כיום.
נכון ל-2024 הפועל רמות מנשה מגידו היא קבוצת הכדורגל היחידה המייצגת את התנועה הקיבוצית.
הפועל רמלה היא קבוצת כדורגל ישראלית מהעיר רמלה, אשר הוקמה ב-1949. בשיא כוחה בשנות ה-60 ובשנות ה-70 שיחקה בליגה א', הליגה השנייה דאז, למשך מספר עונות, אך לאחריהן התדרדרה לליגות הנמוכות יותר.
החל משנות ה-2000 הקבוצה כונתה כקוריוז בתקשורת ועל ידי אנשיה כ"קבוצה הגרועה בישראל" מפאת הפסדיה האסטרונומיים בליגה ג'.
הפועל רמלה הוקמה בשנת 1949 ונרשמה לליגה המיוחדת של עונת 1949/1950, העונה הראשונה של ליגת המשנה, שם שובצה ב"בית ירושלים והדרום", אך סיימה במקום השביעי וירדה לליגה השלישית דאז, ליגה ג'.
בעונת 1956/1957 הגיעה הקבוצה להישג השיא שלה בשנים אלו ונכנסה למקום הרביעי בליגה ב' (שהפכה להיות הליגה השלישית לאחר הקמת הליגה הלאומית ב-1955).
בעונת 1958/1959 סיימה הקבוצה במקום הראשון בליגה ב' דרום והעפילה לליגה א' (ליגת המשנה דאז).
בעונתה הראשונה בליגת המשנה 1963/1964 סיימה במקום השישי בבית הדרום (לאחר שנענשה בהפחתת 4 נקודות עקב קטטה אלימה במשחק נגד הפועל באר שבע באותה העונה), ובעונה שלאחר מכן, 1964/1965 סיימה במקום ה-15 וירדה שוב לליגה השלישית, ליגה ב'.
בעונת 1979/1980 הקבוצה פספסה את העלייה לליגה הארצית בנקודה אחת בלבד, אחרי שהורדו לה 2 נקודות, ויריבתה העירונית בית"ר רמלה נהנתה מהעונש ועלתה במקומה.
בעונה שלאחר מכן (1980/1981) סיימה הקבוצה במקום השני והעפילה לפלייאוף העלייה, אך שם הפסידה בפנדלים ליריבה הפועל תל חנן, ונשארה שוב בליגה א'.
בעונת 1983/1984 הפועל רמלה ניצלה מירידה לליגה הרביעית, בעזרת הפרש שערים שהיה עדיף על היורדת שסיימה במקום האחרון, עירוני אשדוד, אך בעונה שלאחר מכן, ירדה לליגה ב' והגיעה לשפל הגדול ביותר שלה עד אז.
אולם עונה אחת לאחר מכן חזרה לליגה א'.
בסיום עונת 1988/1989 ירדה הקבוצה לליגה ב', הליגה הרביעית, מאז הספיקה הקבוצה לרדת גם לליגה ג', הליגה החמישית והנמוכה ביותר בישראל.
אני רוצה שיכתבו פעם אחת ש'הפועל רמלה קונוסים', פעם שנייה ש'הפועל רמלה פראיירים'...".
כאשר עקב סכסוך כספי מתמשך סירב ראש העיר להעביר כספים לקבוצה ועל כן כמחאה היו"ר דבוש טוען שהוא עושה "בכוונה" לעירייה.
בספטמבר 2021, הפסידה הפועל רמלה במשחק דרבי ראשון, לאחר שנים ארוכות, ליריבה העירונית מכבי סטארס רמלה שהוקמה מחדש, במסגרת גביע המדינה.
בשנים האחרונות השתפרו תוצאותיה של הקבוצה והיא מגיעה לצמרת ליגה ג' כשהיא נכנסת לפלייאוף העליון בליגה ג'.
הפועל תל אביב אתלטיקה הוא מועדון אתלטיקה שמרכזו בדרום תל אביב, המנוהל על ידי עמותת האוהדים הפועל אוסישקין תל אביב ושייך לאגודת הפועל תל אביב.
בשנת 2023, אוחד המועדון עם מועדון רצי הסמטה (בשמו המלא: אגודת האתלטיקה רצי הסמטה על שם רס"ן יהורז כשר ז"ל), אשר הוקם על ידי עמותת "יהורז" (בניהול שירית ואסא כשר).
המועדון נתמך על ידי משרד הספורט, עיריית תל אביב-יפו ותרומות פרטיות.
חברי המועדון זכו להצלחות בזירה הבינלאומית, והמועדון מתחרה בקביעות בגביע אירופה למועדונים.
המועדון פועל בדרום תל אביב ויפו ומקבל אוכלוסיות מכל הארץ.
המועדון הוקם בשנת 2012 כפרויקט חברתי על ידי שירית כשר, רותם גנוסר (מנהל מועדון הסמטה משנת 2012), יובל כרמי (המאמן הראשי של מועדון רצי הסמטה) ודן טוקטלי תחת השם "רצי הסמטה".
המועדון נוהל על ידי "יהורז - עמותה להנצחת רב-סרן יהורז כשר, זכרונו לברכה (ע"ר)", המנציחה את .
בשנת 2012, לנוכח מספר מועט של אתלטיות בתחרויות האתלטיקה בישראל, שירית כשר ודן טוקטלי הגו את הרעיון להקים פרויקט ייעודי לנערות מהקהילה האתיופית באתלטיקה-קלה.
בניסיונות לאיתור נערות ראשונות לפרויקט, כשר מצאה את קבוצת הכדורסל של בית ספר רוגוזין שבדרום תל אביב, שנוהלה על ידי רותם גנוסר.
הם הציעו לנערות להתאמן גם באתלטיקה, במקביל לאימוני הכדורסל.
ההיענות הייתה משמעותית, ולאחר מספר אימונים, הצטרפו גם בנים והשתלבו באימונים.
עוד בשנה הראשונה הועמדה נבחרת בת 30 אתלטים.
במספר תחרויות בארץ, רצי הסמטה הגיעו למקומות הראשונים.
בשנת 2017 העמיד המועדון שתי קבוצות רצים למרחקים ארוכים - בוגרים ונערים, שעל בסיס הישגיהם נשלחו לייצג את ישראל בטורניר גביע אירופה למועדונים אלופים במרוצי שדה, באלבופיירה (Albufeira) שבדרום פורטוגל.
בשנת 2019 רצי המועדון הגיעו למקומות הראשונים בארבע תחרויות בישראל ובאירופה.
בנוסף, אשטו וורקו, רץ מהמועדון, זכה במקום שלישי בגביע אירופה למרוצי שדה למועדונים.
מועדון רצי הסמטה דורג במקום השביעי במועדוני הריצה באירופה.